Λυδία Φωτοπούλου

Η Λυδία Φωτοπούλου (Καβάλα, 22 Ιουνίου 1956) είναι Ελληνίδα ηθοποιός.

 Βιογραφικό 
Γεννήθηκε στις 22 Ιουνίου του 1956 στην Καβάλα, απ' όπου και κατάγεται, ενώ πέρασε τα παιδικά της χρόνια στη Θεσσαλονίκη. Τελειώνοντας το σχολείο ξεκίνησε τις σπουδές της στη Δραματική Σχολή του Κρατικού Θεάτρου Βορείου Ελλάδος. Ξεκίνησε την πορεία της στο θέατρο στις αρχές της δεκαετίας του 1980. Η πρώτη της συνεργασίας ήταν με τον Ανδρέα Βουτσινά . Ακολούθησαν συνεργασίες με τους σκηνοθέτες Μίνω Βολανάκη, Γιώργο Βούρο και άλλους.

 Τηλεόραση 
Εμφανίστηκε για πρώτη φορά στην τηλεόραση το 1991 λαμβάνοντας μέρος στο καστ της σκανδιναβικής σειράς Amforans gata, τα γυρίσματα της οποίας πραγματοποιήθηκαν στην Ελλάδα, έχοντας ένα μικρό ρόλο. Το 1993 συνεργάστηκε για πρώτη φορά με τον δημιουργό και σκηνοθέτη Πάνο Κοκκινόπουλο στη σειρά αυτοτελών επεισοδίων του ANT1 Ανατομία ενός εγκλήματος. Εκεί εκείνη τη χρονιά πρωταγωνίστησε στο επεισόδιο "Απλή Οικογενειακή Ιστορία" ενώ ακολούθησε οι "Σχέσεις Στοργής". Τη σεζόν 1995-1996 υποδύθηκε τη Μαρία στη σειρά εποχής Τα ψάθινα καπέλλα, βασισμένο στο ομώνυμο μυθιστόρημα. Το 1998 έκανε μία guest εμφάνιση στην αστυνομική σειρά Νυχτερινό Δελτίο. Την περίοδο 2002-2003 υπήρξε αφηγήτρια στο ντοκιμαντέρ της ΝΕΤ Εποχές και Συγγραφείς.

Τη σεζόν 2007-2008 είχε έναν από τους βασικούς ρόλους στη σειρά εποχής του Alpha TV Το Δέκα, σε σκηνοθεσία Πηγής Δημητρακοπούλου. Το 2015 επέστρεψε τηλεοπτικά συνεργαζόμενη με τον Πάνο Κοκκινόπουλο στην ιστορία "Κάθαρση" της αστυνομικής σειράς 10η εντολή. Το 2019 συνεργάστηκε και πάλι με τον ίδιο σκηνοθέτη στη σειρά Ου Φονεύσεις και το επεισόδιο "Υπηρέτρια". Από τον Οκτώβριο του 2020 μέχρι 2022 πρωταγωνιστεί στην οικογενειακή κωμική σειρά της ΕΡΤ1 Η τούρτα της μαμάς, των Αποστόλου και Ρήγα, υποδυόμενη την εκκεντρική γιαγιά της οικογένειας Μαριλού Σέκερη.  Το 2023 υποδύθηκε την Υβόννη στη σειρά Τρίτος Όροφος της ΕΡΤ1.

Τη σεζόν 2024-25 πρωταγωνιστεί στη σειρά «VIΠ Καλά Γεράματα» στον ρόλο της Λουκίας Παρθενίου , στο κανάλι ΑΝΤ1 .

 Κινηματογράφος 
Έκανε το κινηματογραφικό της ντεμπούτο το 1987 στην ταινία μικρού μήκους Ατρείδες. Η επόμενη κινηματογραφικής της συμμετοχή έγινε το 2000 στην ταινία Αγρύπνια. Το 2010 ήταν μέρος του καστ της δραματικής ταινίας του Βασίλη Τσελεμέγκου Επικίνδυνες μαγειρικές. Το 2017 πρωταγωνίστησε στο δράμα εποχής Πολυξένη: Μια ιστορία από την Πόλη.

 Θεατρικές παραστάσεις 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1981/1982 Άμλετ Οφηλία Κρατικό Θέατρο Βορείου Ελλάδος Θέατρο Εταιρείας Μακεδονικών Σπουδών Γιάν Κάπλαν Ελληνική Θεατρική Περίοδος 1981/1982 Γέρμα Α' Κορίτσι Κρατικό Θέατρο Βορείου Ελλάδος Θέατρο Εταιρείας Μακεδονικών Σπουδών Θόδωρος Τερζόπουλος Ελληνική Θεατρική Περίοδος 1982/1983 Ο πειρασμός Καλλιόπη Κρατικό Θέατρο Βορείου Ελλάδος Θέατρο Αυλαία Γιάννης Χουβαρδάς Ελληνική Θεατρική Περίοδος 1983/1984 Ο γυάλινος κόσμος Λάουρα Κρατικό Θέατρο Βορείου Ελλάδος Θέατρο Εταιρείας Μακεδονικών Σπουδών Διαγόρας Χρονόπουλος Ελληνική Θεατρική Περίοδος 1987/1988 Άμλετ Οφηλία Κρατικό Θέατρο Βορείου Ελλάδος Θέατρο Εταιρείας Μακεδονικών Σπουδών Άντριου Βισνέβσκι Ελληνική Θεατρική Περίοδος 1991/1992 Οθέλλος : ο μαύρος της Βενετίας Δυσδαιμόνα Θέατρο του Νότου Θέατρο Αμόρε Γιάννης Χουβαρδάς Ελληνική Θεατρική Περίοδος 1995/1996 Ταρτούφος Ελμίρα Θέατρο του Νότου Θέατρο Αμόρε Νικαίτη Κοντούρη Ελληνική Θεατρική Περίοδος 1995/1996 Βασιλιάς Ληρ Κορντέλια Θέατρο Τζένης Καρέζη περιοδεία Λεωνίδας Τριβιζάς Ελληνική Θεατρική Περίοδος 2003/2004 Πλατόνοφ Άννα Πέτροβνα Βοϊνιτσεβα Κρατικό Θέατρο Βορείου Ελλάδος Βασιλικό Θέατρο Θεσσαλονίκης Νικίτα Μιλιβόγεβιτς Ελληνική Θεατρική Περίοδος 2004/2005 Κεκλεισμένων των θυρών Εστέλλα Δημοτικό Περιφερειακό Θέατρο Πάτρας Θέατρο Επίκεντρο Νικαίτη Κοντούρη Ελληνική Θεατρική Περίοδος 2006/2007 Ανδρομάχη Ανδρομάχη Εθνικό Θέατρο της Ελλάδας περιοδεία Δημήτρης Μαυρίκιος Ελληνική Θεατρική Περίοδος 2008/2009 Ανάσα ζωής Φράνσες Μπήλ Καλλιτεχνικός Οργανισμός Φάσμα Απλό Θέατρο Αντώνης Αντύπας Ελληνική Θεατρική Περίοδος 2018/2019 Απόψε Αυτοσχεδιάζουμε : μια παράσταση βασισμένη σε ένα θέμα του Λούιτζι Πιραντέλλο  Εθνικό Θέατρο της Ελλάδας Κτήριο Τσίλερ Δημήτρης Μαυρίκιος

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

 Φιλμογραφία 
+ΈτοςΤίτλοςΡόλος1987Ατρείδες 2000Αγρύπνια 2010Επικίνδυνες μαγειρικέςΈρση Άπνοια μητέρα Έλσας2015Κατηφόρα 2017Πολυξένη: Μια ιστορία από την Πόλη Δόμνα Σεριάδη, μητέρα2019Αύριο περνάω απέναντι Παναγιώτα2021Στο αεροδρόμιο Ρούλα

 Παραπομπές 

 Εξωτερικοί σύνδεσμοι 

 Σελίδα στο IMDb
 Σελίδα στο Instagram

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου